Stephen Ameyu Martin Mulla

Stephen Ameyu Martin Mulla (født 10. januar 1964 i Ido i Eastern Equatoria Region i Sudan) er en sørsudanesisk katolsk prelat og erkebiskop av Juba. I september 2023 ble han kreert til kardinal

Liv og virke

Prest
Stephen Ameyu Martin Mulla ble presteviet for bispedømmet Torit den 21. april 1991. Etter pastoralt arbeid i Sudans hovedstad Khartoum studerte han for en doktorgrad ved Urbaniana i Roma fra 1993 til 1997. Hans avhandling har tittelen «Towards Religious Dialogue and Reconciliation in Sudan». Mulla underviste deretter ved seminaret i Juba, hovedstaden i Sør-Sudan, og var også dets dekan. Siden 2013 virket han også i administrasjonen ved Det katolske universitet i Sør-Sudan.

Biskop av Torit 
Den 3. januar 2019 utnevnte pave Frans ham til biskop av Torit etter at bispedømmet hadde vært vakant i mer enn fem år etter at biskop Akio Johnson Mutek døde i 2013. Erkebiskopen av Juba, Paulino Lukudu Loro MCCI, bispeviet ham den 3. mars samme år. Medkonsekratorer var erkebiskopen av Khartoum, Michael Didi Adgum Mangoria, og biskopen av Yei, Erkolano Lodu Tombe.

Erkebiskop av Juba
Senere samme år, den 12. desember 2019, utnevnte pave Frans ham til erkebiskop av Juba. Innsettelsen fant sted den 22. mars året etter. Samme dato ble han utnevnt til apostolisk administrator av bispedømmet Torit, som han administrerte til hans etterfølger, Emmanuel Bernardino Lowi Napeta, tiltrådte den 15. januar 2023.

Han var også apostolisk administrator for bispedømmet Wau fra 21. september 2020 til 24. januar 2021.

Biskop Stephen Ameyu Martin Mulla var vert fot pave Frans da han besøkte Sør-Sudan i februar 2023. Besøket, som også berørte Den demokratiske republikken Kongo, var opprinnelig planlagt til 2.-7. juli 2022, men ble utsatt på grunn av at paven ble rammet av knesmerter. Spesielt deltok han i møtet med biskoper, prester, diakoner, ordensmedlemmer - munker og nonner - og seminarister ved katedralen i Juba den 4. februar, mens han dagen etter var det messe i mausoleumskomplekset «John Garang». Paven og erkebiskopen tok  noen runder i pavemobilen for å hilse på de troende.

Kardinal
Han ble kreert til kardinal av pave Frans den 30. september 2023. Han fikk da også tildelt som sin titulus kirken S. Gemma Galgani.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Erkebiskop Paulino Lukudu Loro (1940-2021) *1979
 Erkebiskop Stephen Ameyu Martin Mulla (1964- ) *2019

Referanser

Sørsudanske katolske biskoper
Sørsudanske kardinaler
Linjen Rebiba
Personer fra Eastern Equatoria State